stanford-oval/wikipedia huggingface dataset:
Seasons of Love

| --- | --- |
 שיר בביצוע צוות שחקני רנט
 מתוך האלבום Rent (אלבום)
 יצא לאור:  ספטמבר 1996
 סוגה:  מחזמר
 שפה:  אנגלית
 אורך:  2:52‏
 חברת תקליטים:  האחים וורנר
 כתיבה:  ג'ונתן לארסון
 לחן:  ג'ונתן לארסון 
 הפקה:  Arif Mardin 
 
Seasons of Love (מילולית: עונות של אהבה, בתרגום של דניאל אפרת לעברית: רגע של אהבה) הוא שיר שנכתב על ידי ג'ונתן לארסון, מתוך המחזמר "רנט", שהוצג לראשונה בברודוויי בשנת 1996. במחזמר, השיר מבוצע על ידי כל צוות השחקנים, העומדים בשורה זה לצד זה. בסרט 2005, השיר בוצע על ידי צוות שחקני העיבוד הקולנועי של המחזמר לסרט באותו השם.
השיר מתחיל במוטיב פסנתר אוסטינטו, המספק את המסגרת ההרמונית לצוות השחקנים לשיר "חמש מאות עשרים וחמישה אלף, שש מאות דקות" (מספר הדקות בשנה רגילה - 60 דקות × 24 שעות × 365 ימים). כלי הנגינה העיקריים בהם נעשה שימוש בשיר הם פסנתר, גיטרה, עוגב, בס ותופים. מילות השיר שואלות מהי הדרך הנכונה לכמת את הערך של שנה בחיי אדם, כאשר המקהלה מסכמת ועונה כי האמצעי הטוב ביותר הוא "למדוד באהבה".
מאחר שלארבע מהדמויות הראשיות במחזמר יש HIV או איידס, השיר הזה נקשר לעיתים קרובות עם יום האיידס העולמי וחודש המודעות לאיידס.
כתיבת השיר

במקור, ג'ונתן לארסון התכוון שהשיר יבוצע במהלך הלווייתו של אנג'ל דומאט שונארד. לארסון מת באופן פתאומי מבתירת אבי העורקים בלילה שלפני הפתיחה של המופע. בתחילת ההופעה, השחקנים ביצעו את השיר על מנת להביע כבוד למלחין.
השיר במחזמר

במחזמר, השיר מבוצע בתחילת המערכה השנייה, תוך התייחסות לאירועים שקרו ולאירועים שעתידים להתרחש. השיר מבוצע על ידי כל צוות השחקנים, העומדים בשורה זה לצד זה מול הקהל. בדרך כלל, קטעי הסולו שבשיר מבוצעים על ידי שני חברי צוות, אישה וגבר, אשר משחקים בהצגה כמה תפקידים קטנים (לרוב - את דמויותיהם של גברת ומר ג'פרסון).
בהמשך המערכה השנייה, השיר נשמע פעמיים נוספות - אחרי השיר "Take Me or Leave Me" וכרקע לשיר "I'll Cover You: Reprise", במהלך ההספד בהלווייתו של אנג'ל.
השיר תורגם לשפות רבות עבור ההפקות הבינלאומיות של המחזמר, לרבות לספרדית, גרמנית, איסלנדית והונגרית. כאשר המחזמר הוצג בישראל בשפה העברית, והוצג על ידי תלמידי מחזור מ"ח של בית צבי ותום אבני, השיר תורגם ל-"רגע של אהבה" על ידי דניאל אפרת.
גרסת העיבוד הקולנועי

| --- | --- |

 סינגל בביצוע צוות שחקני רנט
 מתוך האלבום רנט
 יצא לאור:  2 באוגוסט 2005
 פורמט:  12" maxi single הורדה דיגיטלית
 סוגה:  מחזמר
 שפה:  אנגלית
 אורך:  3:02
 חברת תקליטים:  האחים וורנר
 כתיבה:  ג'ונתן לארסון
 לחן:  ג'ונתן לארסון 
 הפקה:  רוב קוואלו
 
בשנת 2005 יצא למחזמר "רנט" עיבוד קולנועי לסרט באותו השם. בסרט, השיר "Seasons of Love" מבוצע בשני חלקים, כאשר החלק הראשון הוא בסצנת הפתיחה של הסרט. בשונה מהביצוע התיאטרוני, רק שמונה הדמויות הראשיות מבצעות את השיר, כאשר הם עומדים על במת תיאטרון מול אולם ריק מקהל ואת שני הסולואים מבוצעים על ידי ג'ואן (בגילומה של טרייסי תומאס וטום קולינס (בגילומו של ג'סי ל. מרטין). החלק השני של השיר נשמע לקראת סוף הסרט, ברקע, כאשר על המסך נראים צילומים תיעודיים של ניו יורק שצולמו על ידי דמותו של מארק.
בשיר "Seasons of Love" נעשה שימוש כחלק ממסע יחסי ציבור לקידום הסרט, לרבות בחלק מהקדימונים.
גרסת העיבוד הקולנועי > רשימות ההשמעה

| גרסת ההורדה הדיגיטלית> מס' | גרסת ההורדה הדיגיטלית> שם | גרסת ההורדה הדיגיטלית> משך | גרסת ההורדה הדיגיטלית>  | גרסת ההורדה הדיגיטלית>  | גרסת ההורדה הדיגיטלית>  | גרסת ההורדה הדיגיטלית>  | גרסת ההורדה הדיגיטלית>  | גרסת ההורדה הדיגיטלית>  | גרסת ההורדה הדיגיטלית>  |
| --- | --- | --- | --- | --- | --- | --- | --- | --- | --- |
| 1. | Seasons of Love  | 3:02 |  |  |  |  |  |  |  |
| גרסת Remixes digital EP‏> מס' | גרסת Remixes digital EP‏> שם | גרסת Remixes digital EP‏> משך | גרסת Remixes digital EP‏>  | גרסת Remixes digital EP‏>  | גרסת Remixes digital EP‏>  | גרסת Remixes digital EP‏>  | גרסת Remixes digital EP‏>  | גרסת Remixes digital EP‏>  | גרסת Remixes digital EP‏>  |
| --- | --- | --- | --- | --- | --- | --- | --- | --- | --- |
| 1. | Seasons of Love (Gomi's Lair Radio Edit)  | 3:47 |  |  |  |  |  |  |  |
| 2. | Seasons of Love (Monkey Bars Remix Edit)  | 4:48 |  |  |  |  |  |  |  |
| 3. | Seasons of Love (L.E.X. Theatrical Club Mix Edit)  | 4:59 |  |  |  |  |  |  |  |
| 4. | Seasons of Love (Eddie Baez's "Payin' the Rent" Club Mix Edit)  | 4:57 |  |  |  |  |  |  |  |
| גרסת Remixes CD maxi single‏> מס' | גרסת Remixes CD maxi single‏> שם | גרסת Remixes CD maxi single‏> משך | גרסת Remixes CD maxi single‏>  | גרסת Remixes CD maxi single‏>  | גרסת Remixes CD maxi single‏>  | גרסת Remixes CD maxi single‏>  | גרסת Remixes CD maxi single‏>  | גרסת Remixes CD maxi single‏>  | גרסת Remixes CD maxi single‏>  |
| --- | --- | --- | --- | --- | --- | --- | --- | --- | --- |
| 1. | Seasons of Love (Gomi's Lair Club Mix)  | 8:22 |  |  |  |  |  |  |  |
| 2. | Seasons of Love (Monkey Bars Club Mix)  | 7:20 |  |  |  |  |  |  |  |
| 3. | Seasons of Love (L.E.X. Theatrical Club Mix)  | 5:11 |  |  |  |  |  |  |  |
| 4. | Seasons of Love (Eddie Baez's "Payin' the Rent" Club Mix)  | 10:13 |  |  |  |  |  |  |  |
| 5. | Seasons of Love (Gomi's Lair Radio Edit)  | 3:44 |  |  |  |  |  |  |  |
| 6. | Seasons of Love (Monkey Bars Remix Edit)  | 4:48 |  |  |  |  |  |  |  |
| 7. | Seasons of Love (L.E.X. Theatrical Club Mix Edit)  | 4:57 |  |  |  |  |  |  |  |
| 8. | Seasons of Love (Eddie Baez's "Payin' the Rent" Club Mix Edit)  | 4:59 |  |  |  |  |  |  |  |
גרסת העיבוד הקולנועי > מצעדים

| מצעדים (2005–2006) | מקום שיא |
| --- | --- |
ארצות הברית US Hot Dance Singles Sales (בילבורד)‏: 4
ארצות הברית Dance/Mix Show Airplay (בילבורד)‏: 25
ארצות הברית US Dance Club Songs (בילבורד)‏: 4
ארצות הברית US Billboard Hot 100‏: 33
גרסאות אלטרנטיביות

בנוסף להקלטה שנכללה באלבום משנת 1996 בביצוע צוות השחקנים המקורי של ברודוויי, השיר "Seasons of Love" הוקלט במספר גרסאות שונות. הגרסה הבולטת ביותר נכללה באלבום המקורי, ובה השתתף סטיבי וונדר, המבצע את קטעי הסולו ואף מאלתר.
הופעות טלוויזיוניות

לאורך השנים, השיר בוצע בתוכניות ובמשדרי טלוויזיה שונים. להלן רשימה חלקית שלהן.
בשנת 1996, השיר בוצע בוועידה הלאומית של המפלגה הדמוקרטית על ידי צוות השחקנים המקורי של ברודוויי.
ב-5 בספטמבר 1997 השיר בוצע בתוכנית בוקר טוב אמריקה לציון יומה האחרון של ג'ואן לונדן בתוכנית.
ב-21 באפריל 2011 השיר בוצע בפרק ה-21 של העונה השביעית של "המשרד". בפרק, אנדי (אד הלמס) מוביל את רוב עובדי המשרד לשיר לכבודו של מייקל (סטיב קארל) שעתיד לעזוב. בביצוע זה, שונו מילות השיר על מנת להתאימן למחווה למייקל.
ב-18 בנובמבר 2011 השיר בוצע על ידי צוות שחקני אוף ברודוויי בתוכנית Live with Regis and Kelly לציון יומו האחרון של רג'יס פילבין. גם בביצוע זה שונו מילות השיר, על מנת להתאימן למחווה לפילבין.
ב-10 באוקטובר 2013 השיר בוצע בפרק "The Quarterback", הפרק השלישי של העונה החמישית של הסדרה "Glee". השיר בוצע לזכר דמותו של פין הדסון, שמתה בסדרה בעקבות מותו של השחקן שגילם אותה - קורי מונטית'. גרסה זו שוחררה כסינגל שזכה להצלחה במצעדי מכירות והשמעות של בילבורד.
ב-10 ביוני 2018 השיר בוצע במסגרת טקס חלוקת פרסי הטוני ה-72.
ב-27 בינואר 2019 השיר בוצע במסגרת השידור הטלוויזיוני "Rent: Live".
הערות שוליים

↑  Rent (Original Broadway Cast Recording) from Allmusic
1 2   רגע של אהבה, בביצוע תלמידי מחזור מ"ח של בית צבי ותום אבני, סרטון  באתר יוטיוב
↑  "Jonathan Larson Dies".
↑  ספרד Tiempos de amor, סרטון  באתר יוטיוב
↑  גרמניה Nur Liebe bleibt, סרטון  באתר יוטיוב
↑  הונגריה A szerelem évszakai, סרטון  באתר יוטיוב
↑  "Seasons of Love (From the Motion Picture RENT) - Single on Apple Music". iTunes Store. נבדק ב-3 בנובמבר 2018. {{cite web}}:  (עזרה)
↑  "Seasons of Love (From "Rent") [Remixes] - EP on Apple Music". iTunes Store. נבדק ב-3 בנובמבר 2018. {{cite web}}:  (עזרה)
↑  "Seasons of Love" Remixes (CD booklet). Warner Bros. Records. 2006. 093624286622.
↑  "Cast of Rent Chart History (Hot 100)". Billboard. Retrieved November 3, 2018.
↑  "Cast of Rent Chart History (Dance Club Songs)". Billboard. Retrieved November 3, 2018.
↑  "Cast of Rent Chart History (Dance Mix/Show Airplay)". Billboard. Retrieved November 3, 2018.
↑  "Dance Singles Sales: February 18, 2006". Billboard. Retrieved November 3, 2018.
↑  Albums containing a track with the title: Seasons of Love from Allmusic
↑  "Rent [Original Broadway Cast Recording] - Original Broadway Cast | Songs, Reviews, Credits | AllMusic|website=AllMusic|access-date=2016-07-11".
↑  Itzkoff, Dave (2011-04-22). "'The Office': Seasons of Michael". New York Times. נבדק ב-2011-04-22.
↑  Regis Philbin: 'I'm Going Out a Pretty Proud and Happy Guy', a November 18, 2011 article from People.com
| --- | --- |
בקרת זהויות :  MusicBrainz work: 56e63873-a432-44aa-94ac-549594fc9c82
אברהם יהושע פריינד

רבי אברהם יהושע פריינד (תרט"ז - י"א באלול תרצ"ב) מנאסויד היה רב ואדמו"ר בהונגריה.
תולדותיו

נולד לרבי משה אריה ראש הקהל סיגט. היה חתן רבי מרדכי יהודה לעוו אב"ד אינטרדם (אינטערדאם). היה תלמידם של רבי חיים הלברשטאם מצאנז ושל רבי יקותיאל יהודה טייטלבוים מסיגט. כיהן ברבנות בנאסויד ובאינטרדם. הוא נהג בקדושה וסגפנות גדולה ובפיזור כספו לצדקה. נודע כקנאי גדול וכבעל מופת ורוח הקודש.
משפחתו

בניו היו:
רבי חנוך העניך, אב"ד רוגנא ואחר כך ממלא מקום אביו ברבנות אינטערדאם ונאסויד. חתן הרב משה אליקים בריעה בינדיגר. נפטר כ"א באב תרצ"ג
רבי ישראל (א' באדר ת"ש) רב וראש ישיבה בהוניאד. בנו של ר' ישראל הוא ר' משה אריה פריינד, גאב"ד העדה החרדית בירושלים
לקריאה נוספת

יצחק אלפסי, החסידות, 1977, עמ' 221.
אבינועם ליבאי

| --- | --- |

 לידה:  17 בספטמבר 1929 תל-אביב, פלשתינה (א"י) 
 פטירה:  יולי 2012 (בגיל 82) 
 שם לידה:  אבינועם הרציג 
 ענף מדעי:  הנדסה אזרחית 
 מקום קבורה:  בית הקברות היהודי שדה יהושע (כפר סמיר) 
 מקום לימודים:  בית החינוך ע"ש א"ד גורדון  הטכניון – מכון טכנולוגי לישראל  אוניברסיטת פרדו 
 מוסדות:  הטכניון – מכון טכנולוגי לישראל  אוניברסיטת ג'ונס הופקינס  סולל בונה  התעשייה האווירית לישראל 
 פרסים והוקרה:  פרס ישראל (2003) 
 
אבינועם ליבאי (17 בספטמבר 1929 - יולי 2012) היה מהנדס ישראלי, פרופסור להנדסה אזרחית וחתן פרס ישראל לחקר ההנדסה.
ביוגרפיה

ליבאי נולד בתל אביב בשם אבינועם הרציג והיה בוגר המחזור הראשון של בית החינוך לילדי עובדים. אביו, משה, שימש מנכ"ל קואופרטיב "דן". ליבאי עצמו התגייס בתום לימודיו, בשנת 1947, לנוטרות. במלחמת העצמאות שירת בחטיבת אלכסנדרוני, ולאחריה למד לימודי הנדסה אזרחית בטכניון (1949 – 1953).
את התואר הראשון סיים בהצטיינות יתרה ובסיומו התקבל לעבודה ב"סולל בונה" ולאחר מכן כמהנדס גשרים במע"צ. בשנים 1954 – 1955 היה שותף לתכנון גשר הירקון. בסיומו של פרויקט זה למד ארבע שנים באוניברסיטת פרדו שבאינדיאנה בארצות הברית ללימודי תואר שני ולימודי דוקטורט במדעי ההנדסה. עם הסמכתו הוא הצטרף לסגל אוניברסיטת ג'ונס הופקינס כפרופסור משנה, ובשנת 1961 שב לישראל והחל לעבוד כמהנדס מבני כלי טיס בתעשייה האווירית. בעשר שנות עבודתו במקום היה ליבאי למדען הראשי של חטיבת ההנדסה בתעשייה האווירית ולמהנדס הראשי של התעשייה האווירית. בין הפרויקטים שהושלמו באותן שנים נמנו מטוסי "ערבה", "כפיר" ו"קומודור ג'ט".
במהלך שנות עבודתו בתעשייה האווירית היה ליבאי מורה מן החוץ בטכניון. בשנת 1971 הוא הצטרף כחבר הסגל בפקולטה להנדסת אווירונאוטיקה וחלל, בדרגת פרופסור מן המניין. חמש שנים שימש ראש מעבדת מבנים, שלוש שנים כדיקן הפקולטה (1974–1975 ובשנית בין 1989–1990) ושלוש שנים היה חבר הוועד המנהל של הטכניון. משנת 1992 הוא בעל הקתדרה למבנים אווירונאוטיים בטכניון. במקביל הוא המשיך בעשייה כיועץ לתעשייה האווירית ולרפאל, והוזמן כפרופסור אורח לאוניברסיטאות הרווארד, וירג'יניה, אוקלהומה ואוניברסיטת טקסס באוסטין. בשנת 1997 פרש לגמלאות.
תחום מחקרו העיקרי של ליבאי, משנת 1961, היה בחקר תורת הקליפות הלא-ליניארית. ספרו בנושא ("התאוריה הלא-ליניארית של קליפות אלסטיות") הוא מיסודות התחום בספרות המקצועית ומאמריו צוטטו בפרסומים מקצועיים רבים. תרומתו העיקרית בתאוריה היא ביסוסה של התורה כענף יסוד במכניקת הרצף. תחומי מחקר אחרים בהם עסק הם תורת הקריסה של קליפות דקות דופן, תורת הדפורמציה ללא עיבור של טבלות, ואופטימיזציה של פנלים.
ליבאי היה חבר החברה הישראלית לאווירונאוטיקה ולחלל, החברה הבינלאומית לקליפות ולמבנים דקים, החברה האמריקנית למחקר ולניסוי של עומסים ומאמץ, המכון האמריקני לאווירונאוטיקה וחלל והחברה הישראלית למכניקה.
בשנת 2003 הוענק לו פרס ישראל לחקר ההנדסה. בנימוקי השופטים נקבע כי ”ליבאי משתייך לקבוצה קטנה של חוקרים אשר הצליחו לפתח תוך דור אחד את תורת הקליפות ההנדסית לשדה מחקר נרחב במכניקה לא-ליניארית תוך שימוש בכלים מתמטיים מתקדמים. הישגיו המחקריים הייחודיים של פרופ' ליבאי תרמו תרומה מהותית לביסוס תורה זאת המשמשת יסוד להבנת התנהגותם של מבנים דקי-דופן מתוחכמים וחדישים המיושמים בעיקר בכלי טיס וחלל”.
נפטר ביולי 2012, בגיל 83.
Ready or Not (שיר של פוג'יז)

| --- | --- |

 סינגל בביצוע פוג'יז
 מתוך האלבום The Score
 יצא לאור:  29 באוגוסט 1996
 סוגה:  היפ הופ
 שפה:  אנגלית 
 אורך:  3:47
 חברת תקליטים:  Ruffhouse Records
 כתיבה:  וייקליף ז'אן, פראקאזרל סמואל מישל, לורין היל, ויליאם הארט, תומאס בל, אניה, ניקי ריאן, רומה ריאן
 הפקה:  סאלאם רמי 
 
Ready or Not (מילולית: מוכן או לא) הוא שיר של להקת ההיפ הופ האמריקנית פוג'יז אשר נכלל במקור באלבום האולפן השני של הלהקה The Score.
הפקה

לאורך השיר מנוגנת באופן חוזר ונשנה דגימה משירה של הזמרת האירית אניה "Boadicea". כמו כן, הפזמון של השיר נכתב בהשראת מילות השיר "Ready or Not Here I Come (Can't Hide from Love)" מאת הלהקה האמריקנית The Delfonics.
על אף שהשיר לא זכה להצלחה רבה בארצות הברית, הוא זכה להצלחה רבה במיוחד באירופה, ובעיקר בבריטניה, שם הגיע בשיא למקום הראשון במצעדי הסינגלים הבריטי, כאשר הוא נשאר במיקום זה במשך שבועיים.
הזמרת האירית אניה ציינה בתחילה כי בכוונתה לתבוע את הפוג'יז על הפרת זכויות יוצרים שכן היא לא נתנה את הסכמתה לכך שהלהקה תשתמש בדגימה מתוך שירה "Boadicea". המחלוקת יושבה לבסוף מחוץ לבית המשפט.
באוגוסט 2008 ציין נשיא ארצות הברית ה-44 ברק אובמה כי השיר "Ready or Not" הוא השיר האהוב עליו בכל הזמנים בראיון שהעניק למגזין בלנדר.
וידאו קליפ

הווידאו קליפ המלא של השיר נחשב לאחד מהווידאו קליפים היקרים ביותר בכל הזמנים.
מצעדים ודירוגים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 17 |  |
|  אוסטרליה | מצעד הסינגלים האוסטרלי | 24 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 69 |  |
|  גרמניה | GfK – טופ 100 | 8 |  |
|  הולנד | מצעד 40 הסינגלים ההולנדיים | 3 |  |
|  הממלכה המאוחדת | מצעד הסינגלים הבריטי | 1 |  |
|  נורווגיה | VG-lista | 8 |  |
|  ניו זילנד | המצעד הניו זילנדי הרשמי | 8 |  |
|  פינלנד | המצעדים הפיניים הרשמיים | 2 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 23 |  |
גרסאות כיסוי

להקת הרוק האמריקנית דה פריי ביצוע גרסת כיסוי של השיר באלבומם Scars & Stories.
הערות שוליים

↑  Music Picks From Obama, McCain : NPR
| --- | --- |
בקרת זהויות :  MusicBrainz release group: 6e0beae5-a387-4033-96f2-8e75cdd8c7a9  MusicBrainz work: 8449dc83-d2cd-37f8-8c7d-fdace7a6642d
אבל מחולה

מפת ממלכת שלמה
מפת ערי הדקפוליס
אָבֵל מְחוֹלָה הייתה עיר בעמק הירדן בתקופת המקרא. השתייכה לנחלת שבט יששכר.
אזכורים בתנ"ך

בספר שופטים היא מוזכרת כגבול מתחם המערכה הגדולה בין כוחות הצבא של שבטי ישראל בראשותו של גדעון לבין "מחנה מדין" - כוחות הצבא של המדינים אשר באמצעות הרעשה כבדה הוטלה בהם מהומה ולבסוף נמלטו לכל עבר: 
”וַיְהִי כִשְׁמֹעַ גִּדְעוֹן אֶת מִסְפַּר הַחֲלוֹם וְאֶת שִׁבְרוֹ וַיִּשְׁתָּחוּ וַיָּשָׁב אֶל מַחֲנֵה יִשְׂרָאֵל וַיֹּאמֶר קוּמוּ כִּי נָתַן ה' בְּיֶדְכֶם אֶת מַחֲנֵה מִדְיָן: וַיַּחַץ אֶת שְׁלֹשׁ מֵאוֹת הָאִישׁ שְׁלֹשָׁה רָאשִׁים וַיִּתֵּן שׁוֹפָרוֹת בְּיַד כֻּלָּם וְכַדִּים רֵקִים וְלַפִּדִים בְּתוֹךְ הַכַּדִּים: ... וַיִּתְקְעוּ שְׁלֹשׁ מֵאוֹת הַשּׁוֹפָרוֹת וַיָּשֶׂם ה' אֵת חֶרֶב אִישׁ בְּרֵעֵהוּ וּבְכָל הַמַּחֲנֶה וַיָּנָס הַמַּחֲנֶה עַד בֵּית הַשִּׁטָּה צְרֵרָתָה עַד שְׂפַת אָבֵל מְחוֹלָה עַל טַבָּת:”
היא הייתה אחת מערי מחוז בממלכת שלמה אשר עליו הופקד בענא בן אחילוד, כמסופר בספר מלכים:
”בַּעֲנָא בֶּן אֲחִילוּד תַּעְנַךְ וּמְגִדּוֹ וְכָל בֵּית שְׁאָן אֲשֶׁר אֵצֶל צָרְתַנָה מִתַּחַת לְיִזְרְעֶאל מִבֵּית שְׁאָן עַד אָבֵל מְחוֹלָה עַד מֵעֵבֶר לְיָקְמֳעָם.”
באבל מחולה נולד הנביא אלישע כמסופר בספר מלכים:
”וְאֵת יֵהוּא בֶן נִמְשִׁי תִּמְשַׁח לְמֶלֶךְ עַל יִשְׂרָאֵל וְאֶת אֱלִישָׁע בֶּן שָׁפָט מֵאָבֵל מְחוֹלָה תִּמְשַׁח לְנָבִיא תַּחְתֶּיךָ:”
משמעות השם

הקידומת "אבל" משמעה מישור עשיר במים ובירק רב.
זיהוי

על פי הרמזים בתנ"ך, אבל מחולה נמצאת במחוז הכולל את יזרעאל ובית שאן, במסלול הבריחה של המדיינים מעמק יזרעאל. בנוסף, אלישע מתואר כחורש במקום, ועל כן יש לחפש מקום המוקף באדמה חקלאית מתאימה לחרישה.
בהתאם לכך הוצעו הזיהויים הבאים:
אבסביוס טען כי אבל מחולה היא בית מלח, השוכנת 10 מילין דרומית לבית שאן. אולברייט, אלט ואחרים זיהו את המקום עם תל אבו ספרי ('תל חילו') הצופה על נחל מאליח, במרחק 12 מילין מבית שאן.
זיהוי דומה הוא תל אבו צוץ אשר נמצאת בגדה המערבית של הירדן קרוב למעברות הירדן.
אולם זיהויים אלו אינם באזורים חקלאיים ועל כן היו שהעדיפו לחפש את אבל מחולה בעבר הירדן המזרחי, במסלול של אליהו בדרכו מחורב לדמשק. תמיכה נוספת להיות אבל מחולה בעבר הירדן המזרחי נובעת מהיותו של עדריאל המחולתי, בנו של ברזילי הגלעדי. כן מוזכר שבספר "חיי הנביאים" (vitae prophetarum) שהועבר דרך אפיפניוס מסלמיס מופיע אלישע כמגיע מאבל מחולה שבארץ ראובן, שנחלתו בעבר הירדן המזרחי.
זיהויים אפשריים בעבר הירדן הם:
תל אבל המזוהה עם העיר אבילה, אחת מערי הדקפוליס, ונמצאת באזור חקלאי פורה. על פי זיהוי זה, ייתכן שאבל מחולה היא יַבְּלימַ הנזכרת ברשימת ערי צפון הגלעד והגולן במכתבי אל עמרנה, המזוהה בתל אבל.
תל אל מקלוב המשקיף על ואדי יאבס.
יש המשערים שאבל מחולה היא אבל כרמים הנזכרת בספר שופטים יא, ל"ג. לדעת יהוסף שוורץ בספרו תבואות הארץ, זיהוי זה אינו נכון. לשיטתו אבל כרמים היא אבל ערב הנזכרת במסכת פסחים דף ע"ב עמוד א'.
על שם אבל מחולה המקראית נקראו היישובים מחולה ושדמות מחולה (שהתפלג ממנו בשנות השמונים).
לקריאה נוספת

הערך: אבל מחולה, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 7.
יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 76, 113, 128, 129, 143.
הערות שוליים

↑  ספר שופטים, פרק ז', פסוקים ט"ו–כ"ב.
↑  ספר מלכים א', פרק ד', פסוק י"ב.
↑  ספר מלכים א', פרק י"ט, פסוק ט"ז.
1 2  צבי גרסטנר, התלים שלנו, הצופה, 17 באוגוסט 1948
↑  יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 117.
↑  יאירה אמית, מקרא לישראל: שופטים, ירושלים, מאגנס, 1999, עמ' 143.
↑  אנציקלופדיה מקראית, ערך אבל מחולה
↑  אברהם נגב, אבל מחולה, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 7.
↑  יהוסף שוורץ, תבואות הארץ
↑  ילקוט הפרסומים 2633 (עמ' 1823), ‏10 ביוני, 1980
| --- | --- |
בקרת זהויות :  NLI: 987007522257005171
Queen of Me

Queen of Me (בעברית: המלכה שלי) הוא אלבום האולפן השישי של הזמרת-יוצרת הקנדית שאניה טוויין. האלבום ייצא לאור ב-3 בפברואר 2023, על ידי חברת התקליטים ריפבליק רקורדס, מה שהופך את זה לראשון שלה שלא יצא עם חברת התקליטים הקודמת שלה מזה 29 שנים, מרקורי נאשוויל.
זהו אלבומה הראשון של טוויין מאז Now‏ (2017).
רקע והכרזה

טוויין הוציאה סרט תיעודי ששודר בנטפליקס, הנקרא Not Just a Girl, אשר תיעד את הקריירה שלה עד לאותה התקופה בה יצא, וכן תיעד חלק מההקלטות לאלבום האולפן השישי שלה. הרצועות שהושמעו בקדימון של הסרט התיעודי הן: "Inhale/Exhale Air" ו-"Queen of Me".
סינגלים

ב-23 בספטמבר 2022, יצא לאור הסינגל המוביל "Wking Up Dreaming", והושמע בבוכרה עולמית ב-BBC Radio 2.
ב-28 באוקטובר 2022, יצא לאור הסינגל השיווקי "Last Day of Summer".
ב-5 בינואר 2023, יצא לאור הסינגל השני "Giddy Up!".
סיבוב הופעות

טוויין הכריזה שעל מנת לקדם את אלבומה, היא תצא לסיבוב ההופעות הנקרא "Queen of Me Tour", שצפוי להתחיל ב-28 באפריל 2023 בספוקיין ויסתיים ב-14 בנובמבר 2023 בוונקובר, הכולל 76 תאריכים בסך הכול.
רשימת רצועות

| Queen of Me> מס' | Queen of Me> שם | Queen of Me> משך | Queen of Me>  | Queen of Me>  | Queen of Me>  | Queen of Me>  | Queen of Me>  | Queen of Me>  | Queen of Me>  |
| --- | --- | --- | --- | --- | --- | --- | --- | --- | --- |
| 1. | Giddy Up!  | 2:42 |  |  |  |  |  |  |  |
| 2. | Brand New  | 2:33 |  |  |  |  |  |  |  |
| 3. | Waking Up Dreaming  | 3:18 |  |  |  |  |  |  |  |
| 4. | Best Friend  | 2:39 |  |  |  |  |  |  |  |
| 5. | Pretty Liar  | 2:39 |  |  |  |  |  |  |  |
| 6. | Inhale/Exhale Air  | 3:18 |  |  |  |  |  |  |  |
| 7. | Last Day of Summer  | 3:10 |  |  |  |  |  |  |  |
| 8. | Queen of Me  | 2:58 |  |  |  |  |  |  |  |
| 9. | Got It Good  | 2:53 |  |  |  |  |  |  |  |
| 10. | Number One  | 3:21 |  |  |  |  |  |  |  |
| 11. | Not Just a Girl  | 3:10 |  |  |  |  |  |  |  |
| 12. | The Hardest Stone  | 3:39 |  |  |  |  |  |  |  |
| משך כולל: | משך כולל: | 36:20 |  |  |  |  |  |  |  |
| Queen of Me — רצועות בונוס של טארגט ו-JPC> מס' | Queen of Me — רצועות בונוס של טארגט ו-JPC> שם | Queen of Me — רצועות בונוס של טארגט ו-JPC> משך | Queen of Me — רצועות בונוס של טארגט ו-JPC>  | Queen of Me — רצועות בונוס של טארגט ו-JPC>  | Queen of Me — רצועות בונוס של טארגט ו-JPC>  | Queen of Me — רצועות בונוס של טארגט ו-JPC>  | Queen of Me — רצועות בונוס של טארגט ו-JPC>  | Queen of Me — רצועות בונוס של טארגט ו-JPC>  | Queen of Me — רצועות בונוס של טארגט ו-JPC>  |
| --- | --- | --- | --- | --- | --- | --- | --- | --- | --- |
| 13. | On Three  | 2:39 |  |  |  |  |  |  |  |
| 14. | Done & Dusted  | 2:58 |  |  |  |  |  |  |  |
| משך כולל: | משך כולל: | 41:57 |  |  |  |  |  |  |  |
מיקומי שיא

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד האלבומים העכשוויים | 79 |
אבאשה

ערך זה עוסק בעיר בגאורגיה. אם התכוונתם לנהר במערב גאורגיה, ראו .
אַבָּאשָׁה (בגאורגית: აბაშა) היא עיירה במערב גאורגיה, משמשת כמרכז המנהלתי של נפת אבאשה במחוז סמגרלו וסוואנתי עילית.
גאוגרפיה

אוכלוסייתה העיר מונה 4,941 איש, והיא ממוקמת בין נהר אבאשה לבין נהר נוֹרְ'לָה (גאו') בגובה 23 מטר מעל פני הים, וכ-283 ק"מ מערבית לטביליסי. בשנת 1964 קיבלה העיר מעמד של ישוב עירוני. מטה האיפרכיה של צ'קונדידי (גאו') של הכנסייה הגאורגית האורתודוקסית נמצאת באבאשה.
ההיסטוריה המודרנית של אבאשה קשורה בראש ובראשונה לניסוי הכלכלי של התקופה הסובייטית שהונהג על ידי המזכיר הראשון של המפלגה הקומוניסטית בגאורגיה (אנ'), אדוארד שוורדנדזה, בשנות ה-70 של המאה ה-20. בשנת 1971, קיבץ שוורדנדזה את המוסדות החקלאיים המחוזיים, כולל את הקולחוזים, לתוך תאגיד אחד תחת הנהלה אחת. באותו הזמן, קיבלו אלה שעבדו את האדמה העדפה בחומרי הגלם ובסיוע פיננסי. הצעד קידם את היוזמה המקומית והתאום והוביל להגברת הייצור החקלאי בנפה שהייתה עניה עד לאותו הזמן. זו הייתה היוזמה הפרטית הראשונה ברחבי ברית המועצות מאז ימי לנין. בתחילת שנות ה-80 של המאה ה-20, הורחב "ניסוי אבאשה", שהצליח בדרגות שונות במקומות האחרים.
נולדו באבאשה

קונסטנטין גמסחורדיה - סופר גאורגי פופולרי
ראדיש טורדיה - צייר גאורגי
לקריאה נוספת

רונלד גריגור סאני (1994), יצירת האומה הגאורגית, עמ' 312, ISBN 0253209153, (באנגלית)
הערות שוליים

↑  על פי מפקד מ-2014
| --- | --- |
בקרת זהויות :  NLI: 987012084676405171  LCCN: n2014036123  VIAF: 309819433   WorldCat (עם VIAF): 309819433
Real Love (שיר של דילון פרנסיס)

"Real Love" (בעברית: "אַהֲבַת אֱמֶת") הוא שיר של הדי ג'יי האמריקאי דילון פרנסיס שהוקלט על ידי הזמרת-יוצרת הטורקייה אליינה טילקי. הוא יצא לאור ב-4 באוקטובר 2021, בהוצאת חברת התקליטים האחים וורנר אינטרנשיונל כסינגל מתוך אלבום האולפן השלישי של דילון, Happy Machine (2021).
השיר "Real Love" הוא שיתוף הפעולה הראשון בין פרנסיס לטילקי – הוא הופץ במטרה לעזור בקידום המסחרי של האלבום שלו.
רקע וכתיבה

השיר נכתב על ידי אלידה, דילון פרנסיס, פיל סקאלי, קריסטופר טומרבאקה, אריק סמאלנד וטוריסט והופק על ידי דילון פרנסיס, פיל סקאלי, קריסטופר טומרבאקה ואריק סמאלנד. "Real Love" הוא שיר אהבה במסגרתו טילקי שרה על החשקים והרצונות שלה מבן זוגה ועל כך שהיא מכוונת לאהבת אמת.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-25 מיליון השמעות.
וידאו קליפ

הווידאו קליפ הנלווה של "Real Love" פורסם ב-6 באוקטובר 2021, יומיים לאחר יציאתו כסינגל. בתחילתו, ניתן לראות אנשים בחדר משחקים. בין היתר משולבות בו סצנות של זוג אוהבים, כמו גם סצנות בהן ניתן לראות את טילקי רוקדת במנחת מסוקים ואת פרנסיס לבוש כקברניט.
נכון לאוגוסט 2023 עומד מונה הצפיות של הקליפ על למעלה מ-3 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  טורקיה | טורקיה טופ 40 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 4 באוקטובר 2021 | הזרמת מוזיקה • הורדה דיגיטלית | האחים וורנר אינטרנשיונל |  |